《次韵沈次律家并蒂芍药一首》
宋代·刘一止

习家池馆酒如淮，为破幽人一日斋。前庑芳菲骈蒂萼，后堂莺燕啸朋侪。

忽惊暗绿将成幄，却喜双红欲缀钗。草木会为门户庆，而今兰玉已当阶。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。